Es uzskatu, ka šai nācijai ir jāpieliek visas pūles,
lai, pirms šī desmitgade ir beigusies, cilvēks nolaistos uz Mēness
un droši atgrieztos uz Zemes.
Diez vai varam pārvērtēt lielās priekšrocības,
ko Padomju Savienība ieguva 50. gados, kļūstot par pirmo valsti kosmosā.
Viņi spēja celt savas sistēmas prestižu.
Varēja pamatot savu apgalvojumu,
ka viņi ir progresīva sabiedrība,
bet mēs piedzīvojam pagrimumu.
Mūsu dižā sistēma tiks vērtēta
pēc tā, kā mums veiksies kosmosa apguvē.
Un tāpēc šī valsts...
Abas politiskās partijas ir apņēmušās, ka Savienotās valstis būs pirmās.
Saprotams, ja izgāzīsimies, būsim pazemoti
šeit un visā pasaulē.
PARRASA DE LA FUENTE, MEKSIKA 1969. 26. JŪNIJS
Aleida, meitiņ! Mamma tevi sauc.
Joprojām nav jaunu ziņu par kosmosa kuģa
virzību uz Mēness virsmu.
Bet domājam, ka tas kuru katru brīdi nosēdīsies.
Pēdējā oficiālajā ziņojumā bija teikts,
ka nosēšanās aparāts laižas lejup...
Mamm.
Cik ilgi mums tas jāskatās?
Viņi tikai runā, runā, runā...
Aleida. Šī ir īpaša pārraide.
Tu to atcerēsies visu mūžu.
Tas ir nākotnes sākums.
Tu vari būt daļa no tās.
Varbūt kādudien tu pat dosies uz Mēnesi.
Tev jābūt gultā. Ārsts lika atpūsties...
Vienalga, ko ārsta lika.
Es gribu to redzēt.
Kopā ar viņu.
Lai viņa atcerētos.
...kosmosa kuģis ir nosēdies.
Vai varam to apstiprināt?
Jā.
Viņi ir uz Mēness, dāmas un kungi.
HJŪSTONA, TEKSASA
KRODZIŅŠ OUTPOST
Radio un televīzijas signāli no Mēness
sasniedz Zemi mazāk nekā divās sekundēs.
Tātad, ja saņemsim televīzijas attēlus,
tā būtībā būs tiešraide.
Tieši tā.
Tiešraide no Mēness.
Lielbritānijas karaliene Elizabete II tika uzmodināta,
līdzko pienāca ziņa par gaidāmo nosēšanos uz Mēness.
Un Tokijā imperators Hirohito...
Jau nosēdās? Radio nebija informācijas...
Nosēdās. Nosēdās.
Video vēl nav, bet viņi ir nosēdušies.
Vatikānā pāvests Pāvils VI pauda...
Viens no šokējošākajiem notikumiem manā mūžā.
Šajā valstī daudz kas mainīsies. Es jums saku.
Nekas vairs nebūs pa vecam.
NASA 1. CEĻŠ
PILOTĒJAMO KOSMOSA KUĢU CENTRS 30. ĒKA
...vēl ir tikai minējumi.
Bet eksperti lēš, ka skatītāju skaits
varētu pārsniegt 500 miljonus.
Tas tiešām notiek?
Es dzirdu, ka esot attēls.
Pareizi? Mums ir attēls?
Sid, vai varam pārslēgt...
TIEŠRAIDE NO MĒNESS
Ir.
Dāmas un kungi, tiešais signāls no Mēness.
Mums ir grūti ko saskatīt.
Tā, es redzu. Tur tas ir.
Apbrīnojami!
Vienkārši neticami!
Nācijas šoks par šo notikumu...
Iespaids, ko tas atstājis uz pasauli, ir neaprakstāms.
Tas, kas vēl nesen likās fantāzija,
mūsu acu priekšā kļūst par īstenību.
Šķiet, mēs redzam mēness nolaižamā aparāta kājas.
Ekrāna apakšā redzamas kāpnes.
Vēl nav zināms, kad kāds pa tām nokāps, bet...
Pag, pag! Lūk!
Es kaut ko redzu.
Tur viņš ir. Mēs viņu redzam.
Augstā debess! O!
Vai spējat noticēt?
Dāmas un kungi, pēc tūkstošiem gadu ilgas
lūkošanās debesīs un sapņošanas par šo dienu
cilvēks tūlīt spers kāju uz Mēness.
Es, protams, nezinu, ko viņš saka,
bet mums drīz būs tulkojums.
Cilvēka pirmie vārdi uz Mēness. Pēc īsa brīža.
Tā, mums ir tulkojums.
Šie ir vārdi, ko kosmonauts Aleksejs Ļeonovs,
pirmais cilvēks, kas spēris kāju uz Mēness,
pateica pirms mirkļa.
"Es speru šo soli savas valsts, savas tautas
un marksistiski ļeņiniskā dzīvesveida vārdā.
Apzinoties, ka šis ir mazs solis
ceļā, kas mūs kādudien aizvedīs uz zvaigznēm."
Es nezinu, ko teikt.
Varbūt nekas nav jāsaka.
Pagaidām
ļausim jums apjaust šo vēsturisko brīdi
un pārdomāt, ko tas nozīmē mūsu valstij...
un pasaulei.
SARKANAIS MĒNESS
Kā tas varēja notikt?
Tie NASA kretīni izturējās kā situācijas noteicēji,
bet pazaudēja bumbu pie pašiem vārtiem!
Pie pašiem vārtiem!
Jā, ser, tā tiešām izskatās.
H. R. HOLDEMANS BALTĀ NAMA PERSONĀLA VADĪTĀJS
CIP gatavo pārskatu par viņu darbību pērn,
lai redzētu, vai viņi nav palaiduši garām sovjetu...
Viņi ir palaiduši garām visu!
Visu spēli!
Tu taču zini, kā prese to pasniegs?
The New York Times teiks,
ka Kenedijs sāka sacensību par Mēnesi,
Džonsons to vadīja,
bet Niksons nokļūdījās pie paša mērķa.
Lūk, kā būs.
Viņi gribēs visu vainu uzvelt man,
bet viņiem nekas nesanāks.
Nē, ser.
Es saku, sasodīts!
Tas nebūs Niksons.
HJŪSTONAS SARGS SARKANAIS MĒNESS
PADOMJU KOSMONAUTS ĻEONOVS - PIRMAIS UZ MĒNESS
Šein, aiziet! Pasteidzies! Autobuss tūlīt būs klāt.
-Pēdējā skolas diena? -Nākamnedēļ.
Vēl viena nedēļa, matrozi.
Jā, es zinu.
Ko?
-Gribēju teikt - jā, ser. -Pareizi.
Vajadzēja ļaut nolaisties tev.
Tad mēs būtu bijuši pirmie.
Jā. Bet tā nebija mana misija, draudziņ.
Ei, paņem pusdienas!
-Tev jāiet. -Paldies.
Lai tev jauka diena, ja?
-Jā. Atā, tēt! -Atā!
Es tevi mīlu. Lai tev jauka diena!
-Paldies. -Labi.
Kā, tavuprāt, tas ietekmēs programmu?
Nezinu. Dīks šorīt sasauc pilnsapulci.
Droši vien tad uzzināsim.
Ceru, Apollo 15 tomēr lidos.
Jā.
Es arī.
Klau, man to saglabāt vai izmest?
Izmet.
Labi.
Saglabā.
-Labrīt, Popij! -Labrīt!
-Labrīt, ser! -Labrīt!
Apollo 11 starts plānots pēc divarpus nedēļām.
Nīls, Bazs, Maiks un viņu dublieri turpinās trenēties, kā plānots.
Citu norāžu no augšas nav.
Tāpēc arī Apollo 12 līdz 20 apkalpes trenēsies, kā plānots...
bet ne šodien.
Es biju Kenedija ragā kopā ar citiem Mercury astronautiem,
kad atnāca Džims Vebs un pateica, ka krievi ir nosūtījuši kosmosā cilvēku.
Vebs gribēja, lai rādām presei priecīgas sejas.
Un mēs tā arī darījām, bet ne uzreiz.
Vispirms mums bija jādusmojas,
un mēs dusmojāmies.
Gass nespēja parunāt. Un Als...
Labi, ka šodien te nav Ala Šeparda.
Als bija ļoti nikns. Pat Glenns.
Jā, kungi, ticat vai ne,
Džons Glenns pat rupji nolamājās.
Tāpēc, pirms atgriežamies pie darba, ļaujieties dusmām!
Šodien visi treniņi ir atcelti.
Iesaku jums šajā nedēļas nogalē aiziet uz krogu - piedzerieties,
uzbļaujiet sunim, grieziet zobus, kauciet uz mēnesi
vai ko nu jums vajag.
Pirmdien atgriezieties...
un mēs atsāksim darbu.
Tas ir viss.
Nu ko, uz Outpost?
Pēdējais izmaksā.
NASA PILOTĒJAMO KOSMOSA KUĢU CENTRS
Kad aizgājis ir tas, ko mīli
Zinu, man vajag gūt
Kaut kādu sirdsmieru
Varbūt
SARKANAIS MĒNESS
Es meklēju, bet nesekmīgi
Pēc mīlas ilgojos ik brīdi
Viss pazaudēts Un projām steidzas
Ir tikai nelaimīgas beigas
Kā lai dzīvo ar lauztu sirdi
Pema!
Kad aizgājis ir tas, ko mīli
Zinu, man vajag gūt
Kaut kādu sirdsmieru
Nu labi. Labi.
-Pema! Pema! -Nu labi!
Aiziet, Pema!
Bliez! Bliez!
-Pema, met! -Nē!
-Vēl pa vienai? -Jā!
Prezidents grib atbildes, un nekavējoties.
Mums NASA nebija nekādu norāžu, ka sovjeti varētu nolaisties tik drīz.
CIP piegādātā informācija bija kļūdaina un neprecīza.
Pagaidiet. Neturpiniet!
Mūsu vainas tur nav.
Mēs ziņojām par divu padomju N-1 raķešu palaišanu.
Viens starts janvārī, otrs pagājušajā nedēļā.
Abi starti minēti informatīvajos ziņojumos.
Teicāt, tie bija bezpilota izmēģinājumi.
Teicām, ka esam par 95 % pārliecināti, ka janvāra lidojums bija bezpilota.
Par otro startu pārliecība bija tikai 80 %.
Tikai 80 %.
Prezidentam ir jāsaprot,
ka mūsu tehnoloģijas ir galvastiesu pārākas par krievu.
N-1 ir primitīvs un vienkāršs aparāts,
salīdzinot ar Saturn V.
Šobrīd prezidentam rūp tikai tas,
lai amerikāņi pēc iespējas ātrāk nokļūtu uz Mēness.
Vai varat pasteidzināt Apollo 11 startu?
Lidaparāts varētu būt gatavs,
bet nebūs pareizā mēness fāze.
Mēness fāze? Beidziet!
Viņam taisnība.
Ja nav pareizā mēness fāze,
uz virsmas nebūs pietiekami daudz gaismas.
Un mēs nevaram nolaisties tumsā.
Velns!
Mūsu programma ir spēcīgāka un spējīgāka visos aspektos.
Mēs ne tikai panāksim sovjetus, mēs tos pārspēsim.
NASA ir gatava paplašināt pilotētos pētījumus tālāk par Mēnesi.
Cilvēces ceļojums kosmosā tikai nupat ir sācies.
Jā?
Dīk, pagājušajā mēnesī jūs nosūtījāt Apollo 10 uz Mēnesi.
Teicāt, tas ir nolaišanās "ģenerālmēģinājums".
Eds Boldvins un Gordo Stīvenss mēness modulī nolaidās
līdz 13 km virs Mēness virsmas.
Viņi bija tik tuvu.
Kāpēc viņi nenosēdās?
Mēs būtu apsteiguši krievus par veselu mēnesi.
Nosēšanās neietilpa misijas plānā.
Apollo 10 uzdevums bija pārbaudīt nosēšanās aprīkojumu un procedūras.
Un tas tika veiksmīgi izpildīts.
Bet viņi varēja nosēsties, vai ne?
Viņi varēja būt pirmie.
Amerikānis Edvards Boldvins varēja kļūt par pirmo cilvēku uz Mēness.
Nē, nav tiesa.
Bija par maz degvielas, lai to mēģinātu.
Un kosmosa kuģis bija pārāk smags, lai nosēstos.
Tas neietilpa plānos. Nevienu brīdi.
Jā?
Kā iet?
Džordž, prieks tevi redzēt!
-Kā jūties? -Sveiks!
Kā jums ir ap dūšu, draugi?
Nē? Nevienam nav, ko teikt?
Bez komentāriem.
-Nekā? -Nekādu komentāru.
-Tas... -Kas tur ko runāt?
Es biju apstulbis.
Uzsaukšu nākamos, labi? Paldies.
Kā iet, vecais?
-Sveiki, kā iet? -Labi, vecīt.
Prieks tevi atkal redzēt. Prieks redzēt.
-Sūdīgi. -Sūdīgi. Jā.
Visi tā saka.
Pateiksiet kaut ko?
Tev nevajag.
Un kā ar jums abiem?
Kādas ir Apollo 10 apkalpes pārdomas šajā drūmajā dienā?
Nekādas. Tikai atnācām nolaist tvaiku.
Beidziet! Jūs bijāt visai tuvu.
13 kilometrus virs virsmas.
Tik tuvu, ka varētu pastiept roku un pagrābt sauju mēness putekļu.
Un tad NASA liek jums atgriezties mājās.
Tas droši vien kremt.
Nav svarīgi.
Tāds bija mūsu uzdevums. Izmēģinājums.
Ģenerālmēģinājums.
Izniekota iespēja?
Es tā neteiktu.
Bet jūs tur bijāt. Vai tiešām nevarējāt nosēsties?
Tas neietilpa misijas plānā.
Labi, lai tā būtu. Bet, raugoties atpakaļ, vai tomēr nevajadzēja?
Zinot to, ko zināt tagad,
vai nebūtu bijis gudri, ja Apollo 10 nosēstos uz Mēness?
Nav runa par gudrību.
Jā.
Jā, laikam nav. NASA strādā gudri cilvēki.
Protams, tas ir strīdīgs jautājums,
jo bija par maz degvielas un LEM bija pārāk smags, lai nosēstos.
Pilnīgas muļķības.
Snūpijs bija smagāks nekā Ērglis.
Tam bija mazāk degvielas.
Bet tas tikai nozīmē, ka būtu mazāka drošības rezerve,
ja būtu izlemts nosēsties.
-Vai ne, Ed? -Tā ir.
Iešu atviegloties.
Tātad, Ed,
ja jums bija īstais aprīkojums
un izdevība
un NASA strādā gudri cilvēki,
es nevaru saprast...
kāpēc viņiem nepietika dūšas ļaut jums nosēsties.
Tev nu gan netrūkst nekaunības.
Es tikai saku.
NASA vienmēr ir gribējusi paplašināt iespēju robežas.
Es gribu aizsniegties līdz lejai.
Pagrābt sauju mēness putekļu.
Vairs ne.
Beidz! Esmu pie jums daudz apgrozījies.
Jums patīk būt tehnoloģiju avangardā.
Atvienot nolaišanās pakāpi.
ATVIENOT PAKĀPI
Trīs, divi... viens...
Tas bija agrāk.
Mēs bijām tādi.
Pie velna, Mercury un Gemini
mēs balansējām uz naža asmens katru reizi, kad devāmies augšā.
Bet tie laiki ir beigušies.
Tev taisnība. NASA vairs nav dūšas...
kopš ugunsgrēka.
Apollo 1 ugunsgrēka.
Man patika tie puiši, zini?
Gass, Rodžers un Eds...
Domāju par viņiem katru dienu. Mēs visi.
Viņi bija labi vīri.
Tur tā lieta. Labi vīri iet bojā lidmašīnu izmēģinājumos.
Bet tāpēc jau mēs nepārtraucam izmēģināt lidmašīnas.
Mēs turpinām lidot un paplašināt robežas.
Un varbūt...
varbūt šī būs tā diena, kad neatgriezīsimies.
Mēs visi to zinām. Rēķināmies.
Bet mēs turpinām lidot un turpinām riskēt.
Bet NASA mēs vairs neriskējam.
Un tāpēc mēs pazaudējām Mēnesi.
Paldies, Ed.
PARRASA DE LA FUENTE, MEKSIKA
Aleida!
Laiks doties!
NACIONĀLĀ AERONAUTIKAS UN KOSMOSA ADMINISTRĀCIJA
PILOTĒJAMO KOSMOSA KUĢU CENTRS
Hjūstona, Ērglis. Mums ir programmas brīdinājums.
Kods 12-02.
Sapratu. 12-02.
Uzgaidiet, Ērgli! Mēs pārbaudām.
Tikmēr pagrieziet antenu par mīnus deviņi, plus 18.
Sapratu. Mīnus deviņi, plus 18.
GUIDO, kas tas par brīdinājumu?
Meklēju, direktor. Tūlīt pateikšu.
GUIDO, te Mārgo. Laikam zinu, kas tas par brīdinājumu.
Nekas nopietns. Viņi var nosēsties.
Mārgo, nav tavs lauciņš. To dara GUIDO.
Zinu, kas tas par kodu.
12-02 ir programmas brīdinājums AGC: "Izpildes pārpilde, nav VAC."
Dators atkārtoti ielādējas, bet tā nav problēma.
Hjūstona, mums jāzina, ko nozīmē 12-02.
-GUIDO! -Joprojām nezinu, direktor.
Labi, es pieņemu lēmumu.
Pārtraukt nosēšanos!
Ērgli, Hjūstona, pārtraukt! Atkārtoju. Pārtraukt!
Tā ir tava vaina.
Kāpēc? Tāpēc, ka nebiju savā lauciņā?
Tāpēc, ka vilcinājies.
Gribēju pārbaudīt atbildi.
Tu zināji atbildi,
bet vilcinājies, un nosēšanās tika pārtraukta.
Tu pats vienmēr saki, ka man jāievēro komandķēde.
-Jā. -Šajā situācijā
es jutu, ka komandķēde...
Nē, nekādas "jušanas". Te nav vietas jūtām.
Kaut kas vai nu ir, vai nav. Tā ir zinātne.
Runa ir par faktiem.
Tavā rīcībā bija fakti, bet tu baidījies.
Jā?
-Jā? -Jā!
Tā arī ir tā problēma.
Vai gribi būt lidojumu vadītāja?
Lidojuma dinamikas speciāliste īstā misijā?
Tad tev jādara tikai tas, kas nāk par labu darbam.
Saproti?
Jā, Herr Doktor.
Labi.
Pasaki tēvam, ka sūtu dāvanu dzimšanas dienā,
bet viņš to saņems ar nokavēšanos.
Pateikšu.
"Mēs tur bijām.
Tik tuvu, ka likās, varētu pastiept roku un pagrābt sauju mēness putekļu.
Vajadzēja tikai mazliet dūšas.
Bet mums NASA vairs nav dūšas.
Tāpēc zaudējām krieviem ceļā uz Mēnesi."
Tu esi mēslos, draugs.
Cik dziļi?
Pāri acīm.
Fon Brauns grib, lai tu pārej uz Apollo tehnoloģiju projektu.
Nekavējoties.
Tu mani izņem no Apollo 15?
Tu pats sevi izņēmi no Apollo 15.
Fon Brauns gribēja tevi izmest pavisam,
bet tik tālu es viņam neļāvu iet.
Apollo tehnoloģijas.
Apollo tehnoloģijas ir Sibīrija - biroja darbs.
Es tajā rakstā nepateicu neko,
ko mēs nebūtu pārrunājuši šajā kabinetā.
-Ak kungs! -Mēs esam pārāk bailīgi kopš ugunsgrēka.
Mums vajadzētu virzīties uz priekšu, nevis raizēties...
Izvelc galvu no smiltīm, Ed!
Paskaties apkārt!
Gribi raudāt par Apollo 15? Es tev kaut ko pateikšu.
Varbūt nemaz nebūs Apollo 12, kur nu vēl 15.
Par ko tu runā?
Valsts ir šokā, Edij.
Kā pēc Pērlhārboras.
Amerikāņi domāja, ka būsim pirmie,
bet krievi mūs apsteidza pēdējā brīdī.
Kongress grasās rīkot uzklausīšanas,
prezidents meklē kādu, ko vainot,
un tu nupat izdarīji lāča pakalpojumu
visai aģentūrai.
Viņi tiešām varētu atcelt visu pēc Apollo 11?
Tā parasti notiek, kad sacensības ir galā.
Uzvarētājs saņem balvu,
zaudētājs iet mājās.
Masačūsetsas senators Edvards Kenedijs šodien paziņoja,
ka atceļ nedēļas nogalē Čapakvidikas salā plānotās svinības,
lai atgrieztos Vašingtonā un kopā ar Kongresa līderiem apspriestu
nepieciešamību rīkot uzklausīšanas
par to, kāpēc Savienotās Valstis zaudēja sacensībā par Mēnesi.
Tu zini, ko Tedijs grib panākt, vai ne?
Tas gnīda izmantos uzklausīšanas,
lai nopeltu administrāciju.
Nuja...
Klāstīs, ka viņa brāļa laikā NASA plauka...
bet Niksona laikā ir panīkusi...
Aha.
Tas ir priekšvēlēšanu kampaņas sākums.
Kenediju par prezidentu '72. gadā! Gan redzēsi.
Lai dievs mums palīdz!
Es tad laikam sākšu kravāt mantas.
Pareizi?
Ja tu nevari lidot NASA, tad atgriezīsies flotē.
Es vēl nezinu, ko darīšu.
Vai strādāsi birojā?
-Tikai ne to! -Tieši tā.
Tātad tu atgriezīsies flotē, un tas nozīmē, ka pārceļamies.
Nākamais jautājums - uz kurieni.
Nezinu, vai prasīsies uz Paksriveru?
Mērilendai nav ne vainas.
Labāk nekā Teksasā.
Domāju, Šeinam tur iepatiksies.
Šaubos, ka viņiem ir lidotāja izmēģinātāja vakance,
kas tā vien mani gaida.
Labi, tādā gadījumā...
lūgsi darbu uz bāzeskuģa, ja?
Iznīcinātāju eskadriļas komandieris?
Tas nozīmē, ņemot vērā tavu pieredzi,
tevi sūtīs uz Septīto floti.
Tātad dzīvosim pie Pērlhārboras.
Mājas tur nav izcilas,
bet tā ir Oahu, tāpēc nav ko žēloties.
Pats maz ko redzēsi no Oahu,
jo tu komandēsi savu eskadriļu uz bāzeskuģa Jenki punktā
un dosies uzlidojumos uz Vjetnamu.
Tāds ir mans darbs, Kārena.
Nav jēgas to teikt!
Es nezināju, ka tam būs tādas sekas.
Kāpēc? Tāpēc, ka tu vienkārši sēdēji bārā ar kādu puisi
un izkratīji viņam sirdi?
-Uz to pusi. -Žurnālistam!
Man likās, ka jums ir kodekss.
Pilota kodekss, kas aizliedz runāt par savām jūtām.
Par to, kā tu jūties, ka nenolaidies uz Mēness,
vai ko tu domā par visu sasodīto kosmosa programmu.
Kodekss aizliedz par to runāt.
Tu pats teici. Ne ar draugiem,
ne ar ģimeni, ne ar sievu.
-Tam ar to nav... -Kurš to varēja zināt?
Kurš varēja zināt, ka pietiks ar pāris glāzītēm,
lai tu lauztu šo kodeksu?
Es iemācīšos dzert ar puišiem.
Jo tā es uzzināšu, ko mans vīrs domā par savu darbu.
Vai arī izlasīšu to avīzē, tāpat kā citi!
Vai ne?
Kakls?
Jā. Dīvāns ir pārāk mazs.
Man tas patīk.
Kāpēc?
Tad nav citas izvēles.
14 DIENAS LĪDZ STARTAM
Ko skatāties?
Neesat redzējuši sūdīgu pilotu no Apollo tehnoloģijām?
Paklau,
es zinu, ka viens apdauzīts stulbenis
palaida muti presē un nostādīja aģentūru sliktā gaismā.
Bet es arī zinu,
ka Apollo 11 apkalpe liks visiem par to aizmirst.
Jo Nīls, Bazs, Maiks -
šie puiši nepadodas grūtību priekšā.
Šos puišus var nogāzt no kājām...
bet viņi saņemsies un turpinās darbu.
Esmu šeit, lai palīdzētu jums turpināt darbu.
Kā vien varu.
No Sibīrijas...
koriģētie S-IVB degvielas un celtspējas aprēķini.
Domāju, ka Sibīrija...
sēž tur.
Divas nedēļas līdz startam, kungi.
Šī būs pēdējā sapulce pirms došanās uz ragu,
gribu, lai man uz galda būtu kontrollapas.
KENEDIJA RAGS, FLORIDA
Nu, vai viņš zvanīs?
Nezinu.
Zīglers teica, prezidents grib zvanīt astronautiem uz Mēness,
bet viņi nesteidzas dot galīgo atbildi.
Bet tā būs vēl viena iespēja parādīt mūsu tehnoloģiju pārākumu.
Krievu audio bija briesmīgs.
Mēs pa telefonu piezvanīsim cilvēkam uz Mēness. Apbrīnojami!
Es viņiem teicu. Zini, ko Zīglers atbildēja?
"Prezidents parasti nezvana otrās vietas ieguvējam."
Dabūju!
Nebija viegli, bet dabūju.
Labi, ka atcerējāmies.
TE CILVĒKI PIRMOREIZ IZKĀPA UZ MĒNESS
NĀCĀM AR MIERU CILVĒCES LABĀ
Arī labi. Tas bija papildu svars.
Piloti!
Vajadzēja palikt pie pērtiķiem.
Pagājis gandrīz mēnesis,
kopš padomju kosmonauta vēsturiskās izkāpšanas uz Mēness,
kas satricināja pasauli.
Pa šo laiku Apollo 11 apkalpe ir turpinājusi trenēties un gatavoties
viņu pašu vēsturiskajai izkāpšanai uz Mēness.
Niksona administrācija nav publiski paudusi apņemšanos,
ka bez šīs nosēšanās būs vēl citas,
bet vairāki anonīmi Baltā nama avoti teikuši:
ja Apollo 11 cietīs neveiksmi,
iespējams, tiks slēgta visa programma.
Te Apollo Saturn starta vadība.
Apkalpe ir kosmosa kuģī, lūka ir slēgta,
viss norit apmierinoši.
Pēc mirkļa sāksies plānota laika atskaites apturēšana
tieši divas stundas pirms starta.
APOLLO 11 STARTA DIENA
Plānotā pauze pēc piecām, četrām,
trīs, divām, vienas.
Pauze.
Laika atskaite apturēta divas stundas pirms starta.
Lidojuma direktors Džīns Krancs dod pēdējos...
Džim, ataicini palīgus un aizslēdz durvis!
-Izslēdz video un mikrofonus! -Tūlīt, direktor.
Pirms dažām nedēļām šķita, ka zinu, kāpēc mēs to darām.
Likās, mērķis ir būt pirmajiem.
Izrādās, likmes ir daudz augstākas.
Šodien izšķiras mūsu valsts nākotne.
Pasaules nākotne.
Ja mūsu misija izgāzīsies,
Savienotās Valstis uzgriezīs muguru kosmosam,
uzgriezīs muguru nākotnei.
Iestigs karā, nabadzībā, naidā.
Bet nākotne?
Nākotne piederēs Padomju Savienībai.
Viņi dosies kosmosā visas cilvēces labā.
Gribu, lai jūs uz mirkli par to padomājat.
Kāda būs nākotne,
ja tajā valdīs "marksistiski ļeņiniskais dzīvesveids".
Bet, ja mums izdosies,
ja mums izdosies nosēdināt Apollo 11 uz Mēness,
mēs turpināsim.
Mēs turpināsim sacensties.
Mēs cīnīsimies par nākotni un uzvarēsim.
Ja mūsu cilvēks izkāps uz Mēness,
ticiet man, mēs pie tā neapstāsimies.
Mēs dosimies uz Marsu. Saturnu.
Asteroīdiem, zvaigznēm, tālo kosmosu.
Visu galaktiku.
Un tad mēs iegūsim atbildes uz lielajiem jautājumiem.
Vai mēs esam vieni? Vai kosmosā ir dzīvība?
Esmu lepns, ka piederu pie šīs komandas.
Un es zinu, ka mūsu misija būs veiksmīga
un divi amerikāņi izkāps uz Mēness.
Jo šajā telpā, šajā aģentūrā,
šajā valstī...
neizdošanās nav mūsu garā.
Kenedija starta vadība, esam gatavi startam.
Sapratu, Hjūstona. Atsākam laika atskaiti.
MEKSIKAS - ASV ROBEŽA 1969. GADA 20. JŪLIJS
Pēc četrām lidojuma dienām
amerikāņu kosmosa kuģis Ērglis tuvojas Mēness virsmai.
Uz klāja ir Nīls Ārmstrongs un Bazs Oldrins,
un kosmosa kuģis lido patstāvīgi.
Nolaišanās sāksies apmēram pēc stundas.
Pastāstiet mums, kā noritēs
Ērgļa mēness moduļa nosēšanās posms.
FREDS TALMEDŽS NASA ASTRONAUTS - APOLLO 10
Pēc atdalīšanās LEM veiks garensveres manevru.
Tad abi kosmosa kuģi attālināsies viens no otra...
Nedauzies ar puikām, labi?
Centies uzvesties labi!
Sveiks, Šein! Sēdies! Jūties kā mājās!
-Sveika! Ienāc! -Paldies.
-Varu paņemt tavu somiņu? -Nē. Nolikšu.
...īss uzliesmojums, kas viņus virzīs tuvāk virsmai.
...mēģinās veikt bīstamo nosēšanos.
Priekā!
Par Snūpiju un to, kas varēja būt.
Vai esi domājis, ko būtu teicis, ja tas būtu tu?
-Kas tad? -Ja tu būtu pirmais cilvēks uz Mēness.
Droši vien ko labāku par:
"Esmu te marksistiski ļeņiniskā dzīvesveida vārdā."
Neesmu par to domājis.
Beidz! Nekad?
Ne reizi.
Es par to daudz esmu domājis.
Ak tā?
Ko tu būtu teicis, Gordo?
-Paldies, Pema. -Vienmēr laipni, Ed.
Vispirms domāju: varbūt jācitē kāds klasiķis.
Aristotelis, Plūtarhs, Voltērs.
Dīns Mārtins.
Bet tad es padomāju, ka jārunā par šodienu. Tagadni.
Ir sajūta, ka pasaule iznīcina pati sevi.
Karš, nāve, naids.
Čikāga pagājušogad.
Vecīt, Čikāga pagājušogad.
Nekad neko tādu nebiju redzējis.
Man patīk tā pilsēta. Gāju tur skolā. Man tur ir daudz draugu.
Un būt tajās ielās, pa kurām gāju uz skolu,
un redzēt, kas tur darās...
Kā policisti sit tos jauniešus...
Atceries? Zini?
Sita viņiem pa galvu ar stekiem,
visur asinis, un viņi...
Nekad neko tādu nebiju redzējis.
Redzēt to naidu viņu acīs.
Viņi gribēja nogalināt tos jauniešus. Sašķaidīt viņus.
Saproti? Kā kaut kādas vaboles.
Un es nodomāju: varbūt,
varbūt cilvēka izkāpšana uz Mēness...
liktu tādiem ļaudīm uz brīdi pacelt acis,
palūkoties pāri naidam un ieraudzīt kaut ko lielāku.
Lielāku, piemēram...
cerību.
Tad ko tu būtu teicis, Gordo?
Ko tu būtu teicis?
Es būtu teicis...
Esmu Gordo Stīvenss, un es nāku ar mieru.
Trīsreiz naktī.
Stulbenis.
Tu esi galīgs stulbenis.
Es uzķēros.
Ērgli, Kolumbija, Hjūstona.
Sistēmas gatavas sakaru pārtraukumam.
10 sekundes līdz signāla zudumam.
Sapratu.
Sapratu, Hjūstona. Uz sadzirdēšanos otrā pusē!
Apollo 11 signāla zudums. Atjaunošana pēc 48 minūtēm.
Laiks apmeklēt labierīcības.
Diezgan smaga, bet tiešām laba.
Zini, neiziet no prāta.
Džons Voits ir lielisks.
Kā Gordo patika filma?
Viņš pukojās, ka tā nebija pornofilma.
Protams.
Mārdža! Prieks tevi redzēt.
Skat, skat!
Ieradusies karaliene.
-Tu teici, ka viņa nenāks. -Man tā likās.
Būtu zinājusi, ka nāks Dīka sieva,
būtu likusi sulainim atnest sudraba galda piederumus.
-Sveika, Kārena! -Sveika!
-Treisij! -Mārdža!
Vai esi aizņemta?
It nemaz.
Labi. Atvaino mūs!
-Salvete. -Paldies.
Trīs pieaugušiem vīriešiem kosmosa kuģī ir pašauri.
-Apsēdīsimies? -Jā.
Visi uzskata, ka tas būtu aģentūras...
un valsts interesēs,
ja Edvards publiski atteiktos no saviem vārdiem,
stingri uzsverot, ka žurnālists viņu citējis galīgi aplami
un viņš pilnībā norobežojas no šiem izteikumiem.
Es domāju, ka tādā gadījumā
Dīks varētu pierunāt doktoru fon Braunu atjaunot viņu Apollo 15.
Nav tik vienkārši, Mārdža.
Edijs nekad neies melot.
Viņš mācījās Anapolisā. Saproti?
Pienākums, gods, valsts. Viņam tas ir svarīgi.
Nav jāstudē Anapolisā, lai būtu godīgs, Kārena.
Nē, tā es to nedomāju, bet es zinu, ka mans vīrs...
Pienākums, gods, valsts.
Es tam visam ticu.
Dažreiz...
ir jāizvēlas divi.
Šis ir aizraujošs laiks.
Tikai pirms mēneša krievu kosmonauts Aleksejs Ļeonovs
kļuva par pirmo cilvēku, kas izkāpis uz Mēness.
Tagad amerikāņu astronauti Nīls Ārmstrongs un Bazs Oldrins
cer izdarīt to pašu.
Ir veikti lieli sagatavošanas darbi, lai šis brīdis pienāktu.
Miljoniem cilvēku visā pasaulē gaida viņu nosēšanos.
Kad viņi būs uz Mēness virsmas...
Tavs tēvs pēc tevis ilgojas.
Saka, tu nezvanot. Nerakstot.
Tev jāaizbrauc uz mājām viņu apciemot.
Es piezvanīšu.
Negribi aizbraukt uz mājām?
Nekādu sentimentālu jūtu pret Hantsvilu?
Pārfrāzējot kāda diža vīra teikto:
Alabamā nav vietas jūtām.
Tava mēle tev sagādās nepatikšanas, Mārgo.
Tā man ir teikuši.
Minūte līdz Apollo 11 signāla atjaunošanai.
Minūte līdz atjaunošanai.
Viss darbs - šī mirkļa dēļ.
Mēs tūlīt nosēdināsim cilvēku uz Mēness.
Nāc!
Ar dievpalīgu, Ērgli!
Ērglis sācis nolaišanās pēdējo posmu...
Nolaišanās!
Sarauj, Nīl!
Tev izdosies, vecīt! Kā pa diedziņu!
Tā. Nāciet šurp! Bērni, nāciet!
-Nāc! Sēdies, Šein! -Viņi tūlīt nosēdīsies.
Vai nav aizraujoši?
...divi cilvēki nolaidīsies no orbītas līdz Mēness virsmai
un atgriezīsies atpakaļ.
Priekā!
Modernās tehnikas brīnums.
Esam klāt.
800 m uz austrumiem ir šķērsošanas vieta.
Ejiet uz to pusi!
Izslēdz!
Tagad jābūt klusiem.
Beta ARM. Ātrums mazliet par lielu.
Hjūstona, maiņstrāvas spriegums nedaudz svārstās.
Sapratu. Tā nav problēma. Pagaidām izskatās labi.
Pagājušas trīs minūtes.
Atrašanās vietas mērītāji rāda, ka esam nolidojuši par tālu.
AGS rāda, ka ātrums ir par 0,6 m/s lielāks, nekā vajadzētu.
Sapratu. Joprojām izskatās labi. Varat turpināt. Varat nosēsties.
Sapratu. Skaidrs. Gatavojamies nosēsties.
915 metri.
245 metri.
245 metri. Uz AGS, 47 grādi.
Ērgli, izskatās lieliski. Turpiniet!
35 grādi.
35 grādi. 230. Tagad 23.
Skaidrs.
90 metri. 3,5 uz leju, 47 uz priekšu.
Augstums, ātrums neliels.
Jāuzmana ēna!
Redzu ēnu.
Pag! Priekšā akmeņi.
Tieši mums ceļā.
Lidojam pāri, meklējam labāku vietu.
Virzāmies uz priekšu.
30 metri. Trīsarpus uz leju, deviņi uz priekšu.
Pieci procenti.
Vadība, cik degvielas atlicis?
Divdesmit sekundēm, direktor.
23 metri.
Visur akmeņi. Joprojām meklējam nosēšanās vietu.
Vairs nav drošības rezerves.
Pārtraukt?
Nīls zina situāciju. Viņš ir kosmosa kuģī.
Gaismas ieslēgtas. Seši metri.
Saceļam putekļus.
-Daudz putekļu. -Slīdam pa labi.
Uzmanies!
Zaudējām telemetriju.
Nav biorādījumu.
Zaudēti sakari.
AGC nereaģē. Nav datu no borta datora.
Direktor, man nekā nav.
-Nekādu datu. -Nav signāla.
Visi nomierinieties! Mieru!
CAPCOM, mēģini uztvert LEM!
Ērgli, Hjūstona. Vai dzirdat?
Ērgli, te Hjūstona. Vai dzirdat?
Ērgli, te Hjūstona, vai uztverat?
Ērgli, Hjūstona. Vai dzirdat?
CAPCOM, lai Kolumbija pamēģina.
Kolumbija, Hjūstona. Zaudējām sakarus ar Ērgli. Vai vari sazināties?
Sapratu, Hjūstona.
Ērgli, Kolumbija. Vai dzirdat? Beidzu.
Ērgli, te Kolumbija. Vai dzirdat pārraidi? Lūdzu, atbildiet!
Ērgli, te Kolumbija.
Vai dzirdat?
MĒNESS NOSĒŠANĀS VIETAS
Ērgli, te Hjūstona. Vai dzirdat?
Beidzu.
Vai kosmosa kuģis varētu būt uzsprādzis?
Maz ticams.
Ja LEM būtu uzsprādzis,
mēs būtu redzējuši priekšvēstnešus
telemetrijas plūsmā pirms signāla zuduma.
Viņiem beidzās degviela, tātad viņi noteikti ir zemē.
Varbūt tikai sakaru vaina.
Un visa telemetrija? Nē.
Tās ir neatkarīgas sistēmas.
Tās nevarēja sabojāties vienlaicīgi, ja vien nav notikusi katastrofa.
Tātad viņi avarēja?
Visticamāk.
Ērgļa apšuvums ir tik plāns,
ka to varētu caurdurt ar skrūvgriezi.
Viņi vismaz bija skafandros.
Viņi varētu būt izdzīvojuši pēc LEM korpusa salūšanas.
Ja viņi ir dzīvi, kāds ir ārkārtas rīcības plāns?
Ārkārtas rīcības plāna nav.
Nav iespējams veikt glābšanu no Mēness virsmas.
Kolumbija lidos virs Miera jūras pēc 54 minūtēm.
Uz klāja ir teleskops.
Varbūt Maiks kaut ko redzēs no orbītas.
Ērgli, te Hjūstona. Vai dzirdat? Beidzu.
Esmu nonācis virs Miera jūras.
Pētu virsmas apvidu.
MAIKLS KOLINSS NO MĒNESS ORBĪTAS
Domāju, drīz būšu virs nosēšanās vietas.
Pagaidām neko neredzu. Nekā.
Neredzu... Pag! Tur.
Nezinu, vai redzat.
Es neko neredzu.
Maiks pa teleskopu redz labāk.
Mēs skatāmies draņķīgā televizora ekrānā.
Es redzu Ērgli.
Tas ir 10 līdz 13 km uz dienvidrietumiem no plānotās nosēšanās vietas.
Diezgan akmeņainā apvidū.
Kustību neredzu.
No tāda augstuma nevar saskatīt.
Vismaz zinām, kur viņi ir.
Ērgli, te Hjūstona. Vai dzirdat? Beidzu.
Pilsētās visā pasaulē pulcējušies tūkstošiem cilvēku,
kas ar aizturētu elpu gaida ziņas par Apollo 11 un tā apkalpes likteni.
Bet, jo ilgāks laiks pagājis, jo vājāka kļūst cerība.
Romā pāvests Pāvils kopā ar ticīgajiem lūdzās par astronautu atgriešanos mājās,
citējot devīto psalmu:
"Tas kungs ir patvērums bēdu laikā."
Pagājušas vairāk nekā četras stundas, kopš pazuda radiosakari ar Ērgli...
Kārena, jūs ar Lūanu dodieties uz Oldrina māju.
Betija un Džekija - uz Kolinsa.
Linda, tu nāksi ar mani pie Ārmstrongiem.
Ārā būs daudz preses pārstāvju.
Ejiet garām un sakiet: "Bez komentāriem."
Pārējās - palieciet ar Treisiju un bērniem
un noturiet pozīciju, lūdzu!
Esiet telefona tuvumā!
Domāju, būs gara nakts.
Ejam!
Mister prezident...
TOMASS PEINS NASA ADMINISTRATORS
...pēc simulāciju veikšanas
esam secinājuši:
varbūtība, ka astronauti
būtu izdzīvojuši šādā avārijā
ir ļoti zema.
Tā ir...
briesmīga traģēdija.
Šādam gadījumam jums ir sagatavots paziņojums.
Jā, esmu to lasījis.
Es...
pabrīdināšu medijus, ka gribu raidlaiku uzrunai.
"Sendienās..."
Labāk būs "senos laikos".
"Senos laikos
cilvēki lūkojās zvaigznēs un saskatīja zvaigznājos varoņus.
Mūslaikos mēs darām līdzīgi,
bet mūsu varoņi ir drosmīgi vīri ar miesu un asinīm,
un šie vīri mūžam paliks mūsu sirdīs.
Ikviens cilvēks, kas turpmāk naktī lūkosies uz mēnesi,
zinās, ka ir kāds stūrītis citā pasaulē,
kas vienmēr piederēs cilvēcei."
Labi, lieliski. Tā arī lai paliek.
Mēs tur aizmugurē vairs neko nevaram darīt,
tādēļ mūs palaida.
Ir kāda sena māņticība.
Nedzert par panākumiem, pirms tie gūti.
Nezinātnisks, bet labs padoms.
Doktor, mums ir problēma.
Maik, domāju, mēs saprotam, kā tu jūties, bet...
Visu cieņu, Hjūstona, nedomāju, ka saprotat.
Es jau sen izlēmu: ja kas tāds atgadīsies,
es neatgriezīšos mājās viens.
Es palikšu, kur esmu.
Kolumbija beidz sarunu.
Viņš nedrīkst pieņemt šādu lēmumu.
Dodiet tiešu komandu! Pavēli.
Viņš ir 320 000 km attālumā. Kā tu viņu piespiedīsi?
Es nezvanīšu prezidentam, lai pateiktu,
ka Maikls Kolinss atsakās atgriezties viens.
Atrodiet viņa sievu! Lai parunā.
Apžēliņ! Tikai nesakiet, ka vedīsim šurp viņa sievu.
Hjūstona. Te Miera bāze. Vai dzirdat?
Miera bāze, Hjūstona. Nīl, tas esi tu?
Tieši tā, Hjūstona.
Gribu paziņot, ka Ērglis ir nolaidies.
Pa ceļam pazaudēja pāris spalvu,
bet tas ir šeit, un mēs tāpat.
Sapratu, Miera bāze.
Jūs nupat iepriecinājāt daudzus cilvēkus.
Patīkami dzirdēt, Hjūstona.
Godīgi sakot, arī mēs esam priecīgi.
Šķiet, izdevās ieslēgt kameru, Nīl.
Mēs redzam attēlu, Ērgli.
Nebija tā labākā nosēšanās.
Bet, kā mēs mēdzām teikt flotē,
jebkura nosēšanās, pēc kuras paliec dzīvs, ir laba.
Sākums bija smags,
bet mēs nolēmām saņemties un turpināt darbu.
Nu ko, mums izdevās.
Mēs esam uz Mēness.
Tagad mums viņi jādabū mājās.
Tulkojusi Aija Apse